Kanye West: Vil definitivt stille til presidentvalg
Det var i forbindelse med MTV Video Music Awards i Los Angeles i august, da West mottok en ikonisk ærespris, at den amerikanske rapperen og produsenten (38) ytret at han ønsker seg inn på det hvite hus. I en kaotisk tale fortalte Kanye West, ektemannen til realitystjerne Kim Kardashian, at han kunne tenke seg å stille som presidentkandidat ved valget i 2020. Les også: Kanye West: – Jeg skal aldri nevne Obama igjenUtsagnet ble av de fleste oppfattet som en spøk, men i et intervju med Vanity Fair avslører rapperen at han ikke har lagt fra seg tanken fullstendig. På spørsmål om han fortsatt har planer om å stille til valg svarer han følgende: – Ja, definitivt, og fortsetter: – Med en gang jeg sa det tenkte folk «vent litt, det hadde vi likt, for når du tenker på det er han ekstremt omtenksom. Hver gang han har havnet i trøbbel er det fordi han har tatt en kule for noen andre. Han er sannsynligvis den ærligste kjendisen vi har», sier West, som kanskje ikke er mest kjent for sin ydmykhet. Husker du dette? Kanye West stormet scenen – igjen Han hevder president-utsagnet ikke var noen spontan ytring, og at det aldeles ikke var ment som en spøk. – Det var den strake motsetning. Jeg sitter på klubber og tenker «wow, jeg har fem år igjen før jeg stiller til valg og jeg har mye research å gjøre, og jeg må bli voksen, sier han. Eldreopprør: David Crosby og Keith Richards: – Hip hop er ikke musikk! Han forteller at hans far har to mastergrader, mens moren, som gikk bort i 2007, hadde en doktorgrad, og at han trives med livet som rockestjerne. – Jeg kommer aldri til å slutte å være det, men det kommer til et punkt hvor jeg er min mors barn, sier han – og lar resten være oppe til tolkning. Tidligere i år opptrådte West på Skavlan. Mer fra MTV VMA: Nicki Minaj kalte Miley bitch
Han gir seg ikke. I et nytt intervju med Vanity Fair reflekterer han rundt hvordan det faktisk vil bli å styre USA, og mener selv han er nødt til å vokse opp før den tid.